COFNODION CYFARFOD CYNGOR CYMUNED LLANGYNDEYRN A GYNHALIWYD AR 9 fed o FAI 2022 YN NEUADD PONTIETS YN DILYN Y CYFARFOD BLYNYDDOL
Presennol: Ian Evans (Cadeirydd yn y gadair),Alan Lewis,Tyssul Evans, Margaret Rees, Linda Williams, Delyth Thomas, Aled Williams, Meic Bowen, Tracey James a’r Clerc,Glyndwr Prideaux.
Ymddiheuriadau: Heddwyn Jones,Geraint Rosser a Caroline Williams.
2812
Croesawyd pawb i’r Cyfarfod gan y Cadeirydd. Cyfeiriwyd at dostrwydd Aled Williams, Heddwyn Jones a Geraint Rosser a dymunwyd adferiad buan iddynt oll. Estynnwyd Croeso cynnes I Delyth Thomas i’w chyfarfod cyntaf a diolchwyd i’r Cyn-gynghorwr Geoff Hewitt am ei wasanaeth hir i’r Cyngor a’r Gymuned.
2813
Cofnodion 

Derbyniwyd a llofnodwyd cofnodion y Cyfarfodydd diwethaf ar 04/04/2022 fel rhai cywir.
2814
Materion yn codi. 
Tud 1. Cofnod Rhif 2786 - Clwb Cymdeithasol Carwe. - Cafwyd adroddiad gan y Clerc. Mae hwn yn nwylo Adran Gorfodi Rheolau Cynllunio’r Cyngor Sir fel mater o frys. Penderfynwyd gofyn am Gyfarfod Safle i drafod y mater.
Tud 1. Cofnod Rhif 2786 - Cofeb Rhyfel Pontiets – Arhoswn am ymateb gan y ‘War memorial Trust’.
Tud 1. Cofnod Rhif 2786 - Llwybr Treftadaeth – Arhoswn am ymateb oddiwrth Phil Wait.
Tud 1. Cofnod Rhif 2786 – Sedd yng Ngharwe – Arhoswn am ymateb oddiwrth y Cyngor Sir.
Tud 1. Cofnod Rhif 2786 - Meddygfa’r Sarn,Pontiets – Arhoswn am ymateb oddiwrth y Feddygfa.Penderfynwyd gofyn i Adam Price A.C. am ei gymorth yn y mater hwn.
Tud 1. Cofnod Rhif 2786 – Cysgodfa Bys – Tir Dafydd,Pontiets – Arhoswn am ymateb oddiwrth y Cyngor Sir.

Tud 1. Cofnod Rhif 2786 – Rhodfa Ceffylau – Arhoswn am ymateb oddiwrth y Cyngor Sir.

Gohebiaeth

Ceisiadau am grant/cyfraniadau ariannol:-
2815
Llangyndeyrn Indoor Bowls Club - Penderfynwyd danfon cyfraniad o £600.
2816    Kids Cancer Trust – Llythyr yn diolch am y rhodd.
2817
Bethan Thomas, Llangyndeyrn – Llythyr yn diolch am y rhodd.
2818
Gwenllïan Elias, Llangyndeyrn - Llythyr yn diolch am y rhodd.
2819
Neuadd Pontiets – Llythyr yn diolch am y rhodd.
2820 
Maria Sanderson – Llythyr yn diolch am y rhodd.
2821
CFFI  – Rali Flynyddol – Diolchwyd am y gwahoddiad.
Gohebiaeth gyffredinol :-
2822
Cyngor Sir Gar-  Cod Ymddygiad 2021/2022 – Nodwyd y Llythyr.
2823
BT – Ciosg ar Heol y Meinciau – Pontiets – Penderfynwyd gwrthod prynu’r Ciosg.
Ceisiadau Cynllunio 

2824

a) Rhif y Cais - PL/03931 – Pantgwine, Pontantwn - Satelite - Dim  Gwrthwynebiad.
.
Gwaharddiad y Cyhoedd
2825  Penderfynwyd gwahardd y cyhoedd o’r cyfarfod o achos ein bod yn trafod materion cyfrinachol.
Adroddiad o Daliadau a Threuliau’r Mis 
2826    Derbyniwyd adroddiad ariannol Mis Ebrill..Derbyniwyd argymhelliad y Clerc ein bod yn trosglwyddo gweddillion rhan o’r gyllideb sydd heb eu gwario i’r lein gyffredinol.
2827
Parc Pontiets -  Cafwyd adroddiad gan y Clerc a phenderfynwyd ar y canlynol:
a) Gosod Plac ar y Ford Picnic newydd a fydd yn cael ei osod yn y Parc.
b) Arhoswn am brisiau am osod Tarmac newydd y Parc yn lle’r Briciau.
c) Mae rhan o waith gosod CCTV yn y Parc a’r Maes Parcio wedi dechrau.
Ch) Gofyn I Gwmni Wicksteed cwblhau’r Ffens newydd cyn gynted â phosibl.
Penderfynwyd awdurdodi’r Cadeirydd,Is-gadeirydd a’r Clerc i ddelio a phenderfynu ynglŷn â mater y Tarmac.
2828
Diffibriliwr – Gobeithio y bydd y bocsys yn eu lle yn fuan iawn.  
2829    Llofnodi Sieciau - Penderfynwyd y byddai’r 3 o’r canlynol yn llofnodi sieciau ar ran y Cyngor :-

a) Linda Williams
b) Tyssul Evans

c) Tracey James

ch) Alan Lewis

d) Clerc y Cyngor

2830 Archwiliwr Mewnol – Penderfynwyd gwahodd Mr Phillip E.Sillck, Gorseinon I fod yn Archwiliwr Mewnol y Cyngor am y flwyddyn 2021 – 2022.

2831 Asesiad Risg – Cynigwyd gan Alan Lewis ac eiliwyd gan Tracey James ein bod yn derbyn yr Asesiad Risg fel y cyflwynwyd am y flwyddyn 2022 – 2023.

2832 Yswiriant Y Cyngor – Cynigwyd gan Margaret Rees ac eiliwyd gan Aled Williams ein bod yn derbyn  pris Zurich o £1234.02 am y flwyddyn 2022 -2023.
2833  Cyfarfodydd y Cyngor - Penderfynwyd bod Cyfarfodydd y Cyngor i’w chynnal y Swyddfa’r Cyngor tan ddiwedd y flwyddyn .
2834 Gatiau Neuadd Meinciau - Penderfynwyd gofyn i Wynnstay am amcan brys gatiau newydd.
Cyfarfod nesaf:- 6ed o Fehefin 2022 – Neuadd Pontiets
Llofnodwyd……………………………………………. CADEIRYDD

Dyddiad…………………………………………………

